Síðastliðinn laugardag var opið hús í Sólarsporti í Ólafsvík í tilefni nýrrar tímatöflu fyrir næsta vetur . Margt var um manninn og var fyrsti tími vetrarins í spinning þá strax um morguninn og var vel mætt í hann enda margir búnir að bíða óþreyjufullir eftir að spinning hæfist á nýjan leik eftir sumarfrí . Sigurður Scheving leiddi þá sem mættu . Í tilefni dagsins var boðið upp á súpu , heimabakað brauð og salat . Enginn fór svangur heim úr sportinu þennan daginn og hvort átökin í ræktinni voru til einskis , skal ekki fullyrt , en súpan sló sannarlega í gegn . Á meðfylgjandi mynd eru systkinin Kristín , Sigurður og Margrét Scheving .